# Dhoom 2

### Από τη Βικιπαίδεια, την ελεύθερη εγκυκλοπαίδεια

Dhoom 2
Σκηνοθέτης | Σαντζάι Γκάντβι
Σενάριο | Αντίτα Τσόπρα
Παίζουν | Αϊσβάρια Ράι, Χριθίκ Ροσάν, Αμπισέκ Μπαχτσάν, Μπιπάσα Μπάσου
Παραγωγός | Αντίτα Τσόπρα, Αμίτ Τσόπρα
Πρώτη προβολή | 24/11/2006
Μουσική | Πριτάμ
Διάρκεια | 147 λεπτά
Γλώσσα | Ινδικά
Σελίδα IMDb

Το Dhoom 2 (Χίντι: धूम 2) είναι μια ταινία ινδικής παραγωγής του 2006 σε σκηνοθεσία Σαντζάι Γκάντβι, συνέχεια της επιτυχημένης παραγωγής Dhoom του 2004. Πρωταγωνιστούν οι Αϊσβάρια Ράι, Χριθίκ Ροσάν, Αμπισέκ Μπαχτσάν, Ουντάι Τσόπρα και Μπιπάσα Μπάσου.

## [Επεξεργασία] Πληροφορίες

Η ταινία που έκανε πρεμιέρα στις 24 Νοεμβρίου του 2006 μεταγλωττισμένη και στις 3 πιο δημοφιλής διαλέκτους τις Ινδίας (Χίντι, Ταμίλ και Τελούγκου) αποτελεί την τέταρτη σκηνοθετική προσπάθεια του Σαντζάι Γκάντβι μετά τα φιλμ Tere Liye (2000), Mere Yaar Ki Shaadi Hai (2002) και Dhoom (2004) και παράλληλα την τρίτη του συνεργασία με την εταιρεία παραγωγής Yash Raj Films. Τα γυρίσματα της ταινίας έγιναν στην Ινδία, στο Ρίο ντε Τζανέιρο της Βραζιλίας και στο Ντέρμπαν της Νοτίου Αφρικής.

Η εισπρακτική επιτυχία της ταινίας υπήρξε τεράστια τόσο στην Ινδία όσο και στο εξωτερικό παρά της ανάμικτες κριτικές και μια δίκη για προσβολή των ηθών. Συγκεκριμένα οι ηθοποιοί Αϊσβάρια Ράι και Χριθίκ Ροσάν παραπέμφθηκαν σε δίκη για προσβολή των ηθών λόγω του φιλιού που ανταλάσουν σε μια σκηνή της ταινίας[1] (Ας σημειωθεί ότι το φιλί άντρα-γυναίκας θεωρείται ταμπού στο Ινδικό σινεμά αλλά και στους δημόσιους χώρους γενικά).

Η ταινία κυκλοφόρησε σε διπλό DVD στις 30 Ιανουαρίου του 2007.

## [Επεξεργασία] Περίληψη

Προειδοποίηση για αποκάλυψη πλοκής: Ακολουθούν λεπτομέρειες της υπόθεσης ή του τέλους.

Η αστυνομία έχει εξαπολύσει ένα ανελέητο κυνηγητό εναντίων ενός μυστηριώδους κλέφτη που υπογράφει με το γράμμα "Α". Στο κατόπι του βρίσκονται οι επιθεωρητές (και κουνιάδοι) Τζάι Ντιξίτ και Αλί Ακμπάρ μαζί με την παλιά αγαπημένη του Τζάι, Σονάλι. Παρά τις προσπάθειες του εκείνος καταφέρνει πάντα να ξεφεύγει. Ο Τζάι εκμεταλλευόμενος μια χάρη που του χρωστάει η μικρο-απατεώνισσα Σουνέρι την αναγκάζει να πλησιάσει τον Κύριο "Α" προκειμένου να κερδίσει την εμπιστοσύνη του και να τον προδώσει στη συνέχεια. Ο έρωτας όμως θα δημιουργήσει επιπλοκές και θα φέρει ένα απρόσμενο τέλος...

Οι αποκαλύψεις της πλοκής τελειώνουν εδώ.

## [Επεξεργασία] Διανομή

- Αϊσβάρια Ράι ... Σουνέρι
- Χριθίκ Ροσάν ... Άριαν / Κος "Α"
- Αμπισέκ Μπαχτσάν ... Τζάι Ντιξίτ
- Ουντάι Τσόπρα ... Αλί Ακμπάρ
- Μπιπάσα Μπάσου ... Σονάλι Μπόσε / Μονάλι Μπόσε
- Ρίμι Σεν ... Σουίτι Ντιξίτ

## [Επεξεργασία] Μουσική

Η Αϊσβάρια Ράι και ο Χριθίκ Ροσάν στο τραγούδι Dil Laga Na.

Η μουσική της ταινίας που υπογράφει ο Πριτάμ σε στίχους του Σαμίρ είναι το πρώτο sountrack ταινίας του Μπόλιγουντ που κυκλοφόρησε και σε DVD-Audio. Η ταινία περιέχει τα ακόλουθα 6 τραγούδια:

- Crazy Kiya Re - Σουνίντι Τσαουχάν & Ράβι Κότε
- Touch Me - K.K. & Αλίσα Τσινάι
- My Name Is Ali - Σονού Νιγκάμ & Μπιπάσα Μπάσου
- Dil Laga Na - Σουκμπίρ, Σοχάμ Τσακραμπόρτι, Τζόλι Μουκερτζί, Μαχαλάμι Ιγιέρ & Σούζαν Ντ'Μέλο
- Crazy Remix - Σουνίντι Τσαουχάν
- Dhoom Again - Βισάλ Νταντλάνι & Ντομινίκ Σερέγιο

  Σημείωση:Στο Ινδικό σινεμά υπάρχει η παράδοση (ακόμα και στις μέρες μας) όλες οι ταινίες να περιέχουν τραγούδια/μουσικά νούμερα ασχέτως από το είδος της ταινίας. Με την στενή έννοια του όρου θα μπορούσαμε να χαρακτηρίσουμε όλες τις ινδικές ταινίες σαν μιούζικαλ. Τα τραγούδια είναι στη συντριπτική τους πλειοψηφία γραμμένα αποκλειστικά για την εκάστοτε ταινία, οι ηθοποιοί ντουμπλάρονται από επαγγελματίες τραγουδιστές ενώ τα έσοδα από τις πωλήσεις της μουσικής είναι εξίσου σημαντικά με τα εισιτήρια που κάνει μια ταινία.

## [Επεξεργασία] Βραβεία

- 2007: Filmfare Awards - Καλύτερος ηθοποιός - Χριθίκ Ροσάν
- 2007: Bollywood Movie Award - Καλύτερος ηθοποιός - Χριθίκ Ροσάν
- 2007: Bollywood Movie Award - Καλύτερος ήχος - Ντβαράκ Βαριέρ
- 2007: Bollywood Movie Award - Διεύθυνση φωτογραφίας - Βικάς Σιβαραμάν & Νιράβ Σαχ
- 2007: Bollywood Movie Award - Καλύετερη χορογραφία - Σιαμάκ Νταβέρ (Dhoom Again)
- 2007: Star Screen Award - Καλύετερη χορογραφία - Σιαμάκ Νταβέρ (Dhoom Again)
- 2007: Stardust Awards: Πρωταγωνίστρια της χρονιάς - Αϊσβάρια Ράι
- 2007: Stardust Awards: Καλύτερος νέος σκηνοθέτης - Σαντζάι Γκάντβι
- 2007: AIFA Award - Καλύτερο soundtrack - Crazy Kiya Re
- 2007: International Indian Film Academy - Πρωταγωνίστρια - Αϊσβάρια Ράι
- 2007: International Indian Film Academy - Πρωταγωνιστής - Χριθίκ Ροσάν

## [Επεξεργασία] Παραπομπές

1. ↑ The Hindu: Obscenity case filed against Aishwarya and Hrithik

## [Επεξεργασία] Εξωτερικοί σύνδεσμοι

- Επίσημη Ιστοσελίδα

Ανακτήθηκε από "http://el.wikipedia.org../../../d/h/o/Dhoom_2.html"

Κατηγορία: Ινδικές ταινίες

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Esperanto
- Polski